Foto’s: Dronk krimpvarkie van pad gehaalŉ Krimpvarkie wat in die Nederlandse stad Arnhem homself aan die voggies van ’n bottel vuurwater vergryp het nadat dit in die straat gebreek het, is deur ’n diere-ambulans opgepik en na ’n sentrum geneem om sy roes af te slaap. Die diertjie is deur ’n verbyganger opgemerk, wat die nooddienste in kennis gestel het. Die diertjie was so kapot gedrink dat hy hom nie eens teen dreigende gevaar kon opkrul nie. Hy sal, nadat die babelas die wyk geneem het, weer in die natuur vrygelaat word. Die Dierentehuis Arnhem het op sy Facebook-blad gesê die krimpvarkie het hom aan Advocaat, ‘n tradisionele Nederlandse alkoholiese drank gemaak van eiers, suiker en brandewyn, vergryp. Die Dierentehuis Arnhem het die onderstaande foto’s van die voorval op Facebook gelaai: Bron: [email protected]